Playmobil

Playmobil er betegnelsen for plasticlegetøj produceret af det tyske selskab Brandstätter Group, med hovedkvarter i Zirndorf, Tyskland. Signaturen i legetøjer er en 7,5 cm høj menneskelig figur (skala 1:24) med smilende ansigt. Derudover er en bred vifte af tilbehør, bygning og køretøjer, samt mange dyr tilgængelige.

Historie 

Tyskeren Hans Beck (1929-2009) udviklede de første playmobilfigurer og koncepter i begyndelsen af halvfjerdserne. Oliekrisen i 1973 gjorde at produktion af playmobil kunne betale sig, pga. af lave mængder plastic det krævede. I 1974 købte et hollandsk firma et helt års produktion fra firmaet og i 1975 eksporterede man playmobil til store udenlandske markeder.

Kategorier 
Legetøjet playmobil deles op i kategorier for at gøre det overskueligt for kunden at vælge mellem de mange produkter.
Følgende kategorier indgik i juli 2022 i sortimentet.

 1.2.3 (en serie med færre dele og færre bevægelige dele til mindre børn)
 A-Team
 Action
 Aston Martin
 Ayuma
 Back to the Future
 City Action
 City Life
 Country
 Dino Rise
 Dollhouse
 Dragons
 Duck on Call
 EverDreamerz
 Fairies
 Family Fun
 Ghostbusters
 History
 Knight Rider
 Magic
 Mercedes Benz
 Mini Cooper
 NHL
 Novelmore
 Pirates
 Porsche
 Princess
 Scooby-Doo
 Space
 Spirit
 Star Trek
 Stunt Show
 Volkswagen
 Wild Life

Beskrivelse 
Playmobil er blevet sammenlignet med lego og gennem årene har de to produkter også konkurreret intenst med hinanden. Mange af serierne minder om hinanden, f.eks. har både lego og playmobil serier med middelalder (borge og riddere) og western. Playmobilfigurerne er dog større og i det hele taget er playmobilprodukterne ikke ligeså fleksible i sammensætningen som lego, men er mere knyttet til de oprindelige scenarier fra pakkerne. Dette betyder dog ikke at playmobilprodukterne ikke kan sættes sammen på kryds og tværs.

Samlermani 
Omkring playmobil er der over årene opstået et helt miljø af samlere. Enkelte playmobilprodukter produceres udelukkende med denne målgruppe for øje. Mange samlere spiller krigsspil med hinanden med deres figurer og laver små film med playmobilen.

Forlystelsesparker 

Playmobilkoncernen driver en række forlystelsesparker, kaldet FunParks, der er opbygget med Playmobil-figurer som tema. De findes også såkaldte FunStores, butikker med Playmobilprodukter, i forlystelseparkerne.

Der findes følgende FunParker og FunStores:
 FunPark Athen, Grækenland (hovedsageligt legetøj)
 FunPark Ħal Far, Malta - en del af Playmobil Park produktionsfaciliteten
 FunPark Palm Beach Gardens, Florida, USA, (permanent lukket)
 FunPark Fresnes, Frankrig (lille, hovedsageligt legetj)
 FunPark Zirndorf, Tyskland - en del af fabrikken i Zirndorff

Film 
 The Secret of Pirate Island (2009): En 3D-animeret interaktiv DVD baseret på pirat-temæt.
 En live action / animeret spillefilm baseret på Playmobil-karaktererne fik titlen Playmobil: The Movie, og den blev reduceret af det franske studie On Entertainment, Wild Bunch og Pathé (oprindeligt distribueret af Global Road Entertainment i USA, inden firmaet gik konkurs i september 2018. Herefter overtog STX Entertainment distributionsrettighederne), den blev udgivet i december 2019. Animatoren Lino DiSalvo havde sin debut som instruktør med denne film. Filmen fik rigtig dårlige anmeldelser, og flere kritiserede den mest fungerede som reklame for Playmobil. Flere anmeldelser lavede også negative sammeligning med The Lego Movie.

Computerspil 
 Alex Builds his Farm: et spil til børn fra 7-10 år, hvor de skal hjælpe Alex på sin gård
 Hype: The Time Quest: Et eventyrspil med riddertema
 Laura's Happy Adventures: Et eventyrspil i dukkehus-temaet
 Playmobil: Knights - til Nintendo DS
 Playmobil: Pirates - til Nintendo DS
 Playmobil: Circus - til Wii
 Playmobil: Top Agents - til Nintendo DS

Se også 
 Hans Beck

Referencer

Eksterne henvisninger 

 Officiel hjemmeside 

Legetøjsproducenter fra Tyskland
Etableret i 1974
Legetøj